小港橋

小港橋，又叫雲桂橋、鴨知橋、尚書橋，架喺廣州河南馬涌上高，北連小港，南接瑤頭，同南邊嘅石馬崗組成瑤溪二十四景嘅「石馬帆影」。道橋而家喺海珠區曉港公園入面。1993年，被定為廣州市文物保護單位。

歷史 
小港橋初頭係木橋。明朝萬曆十年，禮部尚書何維柏改成石橋。小港橋頭起一石牌坊，刻「雲桂發祥」，所以亦叫「雲桂橋」。清朝康熙十七年，小港橋同是岸寺一齊復修。嘉慶八年，小港村父老鄉親同龍溪潘有度倡議重修小港橋。宣統三年，又試重修。

形制 
小港橋係三孔石樑橋，用花崗岩砌成。長34.86米，橋面闊3.4米，兩邊石級有38級，橋面兩邊棟石橋欄，有8碌望柱。橋墩砌分水尖。橋中間個窿上高兩邊石樑刻住「雲桂」兩隻字。造型古雅精巧。

攷 

廣州古蹟
海珠區